Diari Oficial de la Generalitat Valenciana


Sumari del DOGV 5640, del 15-11-2007 (2007/13002)

Bases per a la provisió d'una plaça d'administratiu, vacant en la plantilla de personal funcionari de l'Ajuntament de Monforte del Cid.
---------------------------------------------------------------------------------------------------------------------------------------

### Dades del document

Número de DOGV
:   5640

Data del DOGV
:   15-11-2007

Secció del DOGV
:   II. AUTORITATS I PERSONAL - A) OFERTES D'OCUPACIÓ PÚBLICA, OPOSICIONS I CONCURSOS

Número del document
:   2007/13667


Data del document
:   09-11-2007

Organisme emissor
:   Ajuntament de Monforte del Cid

Tipus de document
:   Convocatòria

Descriptors 

:   * Monforte del Cid
    * professió administrativa
    * administració local
    * concurs administratiu

Bases per a la provisió d'una plaça d'administratiu, vacant en la plantilla de personal funcionari de l'Ajuntament de Monforte del Cid. [2007/13885]  
Una vegada realitzat el tràmit de consulta prèvia amb la mesa de negociació, es convoquen proves selectives per a proveir, pel procediment de concurs oposició, una plaça d'administratiu, escala d'administració general, subescala administrativa, corresponent a l'oferta pública d'ocupació de 2003, d'acord amb les següents bases específiques:  
Bases per a la provisió d'una plaça d'administratiu, vacant en la plantilla de personal funcionari de l'Ajuntament de Monforte del Cid.  
Primera. Objecte  
L'objecte de la present convocatòria és la provisió d'una plaça d'administratiu, escala d'administració general, subescala administrativa, vacant en la plantilla municipal de personal funcionari.   
La dita plaça pertany al grup C i està dotada amb el sou corresponent al personal d'este grup, pagues extraordinàries i la resta d'emoluments corresponents d'acord amb la legislació vigent.   
Segona. Normativa aplicable  
El procés selectiu s'ajustarà al que disposen les presents bases, i en el que no s'hi disposa, a la Llei 30/1984, de 2 d'agost, en la redacció actual; Llei 7/1989, de 2 d'abril; Reial Decret Legislatiu 781/1986; Reial Decret 896/1991, de 7 de juliol; Text Refós de la Llei de la Funció Pública Valenciana, aprovada per Decret Legislatiu de 24 d'octubre de 1995, del Consell de la Generalitat Valenciana, i la seua modificació aprovada per la Llei 8/1995, de 29 de desembre, de la Generalitat Valenciana; Decret 33/1999, de 9 de març, del Govern Valencià; Reial Decret 364/1995, de 10 de març, i per la resta de les disposicions legals i reglamentàries aplicables.   
Tercera. Sistema de provisió   
La plaça serà proveïda per mitjà del sistema de concurs oposició, torn restringit, per promoció interna.   
Quarta. Requisits  
Per a poder prendre part en el procés selectiu serà necessari:   
a) Estar en possessió del títol de Batxiller Superior o equivalent, o complides les condicions per a obtindre'l en la data en què acabe el termini de presentació d'instàncies, o tindre una antiguitat de 10 anys com a personal funcionari de carrera en qualsevol escala corresponent al grup D, en la data en què finalitze el termini de presentació d'instàncies.   
b) Ser funcionari de l'Ajuntament de Monforte del Cid i tindre una antiguitat d'almenys dos anys en la subescala d'auxiliars d'administració general, corresponent al grup D.   
Cinquena. Instàncies  
Les instàncies de sol·licitud per a prendre part en el concurs oposició es dirigiran a la presidència de la corporació i es presentaran en el registre general durant el termini de 20 dies naturals, comptats a partir de l'endemà de la publicació de l'extracte de la convocatòria en el Boletín Oficial del Estado.   
Les instàncies podran presentar-se igualment en la forma que determina l'article 38.4 de la Llei de Règim Jurídic de les Administracions Públiques i del Procediment Administratiu Comú.   
Els sol·licitants manifestaran en la instància que compleixen totes les condicions que s'exigeixen en la base quarta, referides a la data en què va acabar el termini de presentació de sol·licituds. En qualsevol moment podran ser requerits els interessats per a efectuar les comprovacions oportunes.   
Sisena. Admissió d'aspirants  
Expirat el termini d'admissió d'instàncies, per resolució de l'Alcaldia s'aprovaran les llistes provisionals d'aspirants admesos i exclosos, que es faran públiques en el Butlletí Oficial de la Província i al tauler d'edictes de l'Ajuntament, i es podrà interposar contra esta resolució reclamació en el termini de 10 dies hàbils. Les reclamacions, si n'hi ha, seran acceptades o rebutjades en la resolució per la qual s'aproven les llistes definitives, que es faran públiques, així mateix, en la forma indicada.   
En el supòsit de no presentar-se cap reclamació, les llistes provisionals esdevindran automàticament definitives, i es faran constar en la resolució de l'Alcaldia.   
Els errors de fet podran esmenar-se en qualsevol moment, d'ofici o a petició de l'interessat.   
Setena. Tribunal qualificador  
El tribunal qualificador que jutjarà el procés selectiu estarà compost segons les bases generals.  
La designació dels membres del tribunal inclourà la dels respectius suplents i es farà pública en el Butlletí Oficial de la Província així com al tauler d'anuncis de la corporació.   
La composició del tribunal serà predominantment tècnica i els vocals hauran de posseir titulació o especialització igual o superior a les exigides per a l'accés a les places convocades.   
El tribunal no podrà constituir-se ni actuar sense l'assistència d'almenys, la meitat més un dels components, titulars o suplents, indistintament.   
El tribunal que actue en estes proves tindrà la categoria primera de les previstes en el Reial Decret 462/2002, de 24 de maig.   
Huitena. Calendari de les proves  
La data, l'hora i el lloc del començament de les proves selectives s'anunciarà en el Butlletí Oficial de la Província d'Alacant.   
Una vegada començades les proves selectives no serà obligatòria la publicació dels successius anuncis de la resta d'exercicis i incidències en el Butlletí Oficial de la Província. Estos anuncis hauran de fer-se públics pel tribunal al local on s'hagen realitzat les proves i al tauler d'anuncis de l'Ajuntament.   
Novena. Desenvolupament de les proves selectives   
A) Fase d'oposició:   
A-1) Primer exercici: obligatori i eliminatori.   
Consistirà a contestar, per escrit, un qüestionari d'entre 25 i 50 preguntes sobre les matèries indicades en l'annex. Cada pregunta tindrà quatre respostes alternatives, de les quals només una serà la correcta. El tribunal fixarà la duració de l'exercici atenent el contingut d'este, i serà com a màxim de dos hores. Per a la correcció d'esta prova es tindran en compte, en tot cas, les respostes errònies, i s'aplicarà la fórmula següent:   
 A-(E/n-1) x 10  
 N  
On: A = encerts; E = errors; n = nombre de respostes alternatives per pregunta; N = nombre de preguntes.   
A-2) Segon exercici: obligatori i no eliminatori.   
Consistirà en la traducció al valencià d'un text en castellà proposat pel tribunal, durant un temps màxim de 30 minuts.   
B) Fase de concurs:   
B-1) Serveis prestats com a auxiliar administratiu en l'Ajuntament de Monforte del Cid, com a funcionari de carrera: 0,1 punts per mes, fins a un màxim de 10 punts. Les fraccions inferiors a un mes no es valoraran. Allò que s'ha al·legat en l'apartat anterior es justificarà necessàriament per mitjà de certificat expedit per l'administració corresponent.  
B-2) Per cursets de capacitació, formació professional, ocupacional i de formació contínua o tècnica, impartits per la universitat o administració pública, que tinguen relació directa amb la plaça convocada; es valoraran, a judici del tribunal, de la forma següent:   
- Cursos de fins a 50 hores 0,20 punts.  
- Cursos de 51 a 100 hores 0,50 punts.  
- Cursos de més de 100 hores 1,00 punt.  
El màxim de punts a atorgar en este apartat serà de 2. Aquells cursos que no acrediten la duració es valoraran amb 0,20 punts.   
B-3) Coneixement del valencià: es valorarà fins a un màxim d'1 punt (sense que les distintes titulacions siguen acumulables), sempre que s'acredite estar en possessió del pertinent certificat o homologació, expedits per la Junta Qualificadora de Coneixements de Valencià, d'acord amb la següent escala general:  
- Coneixement oral: 0,25 punts.  
- Coneixement grau elemental: 0,50 punts.  
- Coneixement de grau mitjà: 0,75 punts.  
- Coneixement de grau superior: 1 punt.  
Deu. Qualificació dels exercicis   
El primer exercici es puntuarà de 0 a 10 punts, i seran eliminats els aspirants que no obtinguen un mínim de 5 punts.  
El segon exercici es qualificarà entre 0 i 5 punts, i no serà eliminatori.  
La puntuació de cada un dels exercicis serà la mitjana aritmètica de les atorgades per tots els membres del tribunal. Els opositors que no obtinguen un mínim de 5 punts en l'exercici obligatori i eliminatori seran eliminats.  
La qualificació final del concurs oposició es determinarà per la suma de les puntuacions obtingudes en cada un dels exercicis anteriors, i prenent com a base això el tribunal formularà la redacció d'aprovats per orde de puntuació, sense que puga declarar que han superat les proves selectives un nombre superior d'aspirants que el de places convocades.  
El tribunal elevarà proposta de nomenament a l'Alcaldia en favor de l'aspirant aprovat amb major puntuació.   
Onze. Presentació de documents.   
L'aspirant proposat presentarà en el Registre General de l'Ajuntament, en el termini de 20 dies naturals, comptats a partir de la publicació de la llista d'aprovats, els documents que acrediten reunir les condicions per a prendre part en el concurs oposició, i que són:  
a) Còpia autentificada o fotocòpia (acompanyada de l'original per a compulsar-la) de la titulació exigida.   
b) Còpia autenticada del nomenament com a funcionari de carrera.  
Si en el termini indicat, i excepte causes de força major, no presentara la documentació o presentant-la no complix els requisits exigits, no podrà ser nomenat i quedaran anul·lades totes les seues actuacions, sense perjudici de la responsabilitat en què puga haver incorregut per falsedat d'instància.   
En este cas, es formularà una proposta a favor de qui, havent superat els exercicis de l'oposició, tinga major puntuació.  
Una vegada aprovada la proposta per l'Alcaldia, l'aspirant nomenat haurà de prendre possessió en el termini d'un mes, a comptar des de l'endemà de la notificació del nomenament. Si no pren possessió en el termini assenyalat, sense causa justificada, perdrà tots els drets derivats de la superació de les proves i subsegüent nomenament; en este cas, l'Alcaldia haurà de nomenar l'aspirant que havent superat totes les proves tinga major puntuació.  
En l'acte de presa de possessió, l'aspirant nomenat haurà de prestar el jurament o promesa a què es refereix l'article 32.c del Text Refós de la Llei de la Funció Pública Valenciana.  
Des del moment de la seua presa de possessió, l'aspirant que resulte nomenat per a ocupar la plaça quedarà sotmés al règim d'incompatibilitats previstes en la legislació vigent.   
Dotze. Incidències  
El tribunal queda autoritzat per a resoldre els dubtes que es presenten i adoptar els acords necessaris per al bon ordre del procés selectiu en tot el no establit en estes bases.   
Tretze. Recursos   
Contra les presents bases i la corresponent convocatòria, actes que esgoten la via administrativa, es podrà interposar recurs potestatiu de reposició davant del mateix òrgan que va dictar l'acte, en el termini d'un mes, comptat des de l'endemà de la notificació o publicació oficial; o bé es podrà interposar directament recurs contenciós administratiu, en el termini de dos mesos, comptats des de l'endemà de la publicació o notificació, davant de l'òrgan competent de la jurisdicció contenciosa administrativa, sense perjudici que puga interposar-se qualsevol altre recurs que s'estime procedent.   
ANNEX   
Temari   
Tema 1. La Constitució espanyola de 1978. Principis generals.  
Tema 2. Drets i llibertats dels espanyols en la Constitució espanyola de 1978. Els drets fonamentals i les llibertats públiques. Els drets i deures dels ciutadans. El Defensor del Poble.  
Tema 3. La Corona en la Constitució espanyola de 1978.  
Tema 4. El poder legislatiu en la Constitució espanyola de 1978.  
Tema 5. El govern i l'administració de l'estat. Relacions entre el govern i les Corts Generals. Designació, duració i responsabilitat del govern de l'estat.  
Tema 6. El poder judicial. Principis generals. Organització judicial.  
Tema 7. Organització territorial de l'estat en la Constitució. Les comunitats autònomes: constitució i competències. Els estatuts d'autonomia.  
Tema 8. Principis d'actuació de l'organització administrativa. Competència, jerarquia i coordinació. Descentralització. Desconcentració.  
Tema 9. Col·laboració i participació dels ciutadans en les funcions administratives.  
Tema 10. Els actes administratius: concepte, elements i classes. L'eficàcia dels actes administratius. Notificació i publicació. L'execució dels actes administratius.  
Tema 11. La teoria de la invalidesa de l'acte administratiu. Actes nuls, anul·lables i irregulars. La revisió d'ofici dels actes administratius.  
Tema 12. Els recursos administratius. Principis generals. El recurs d'alçada. El recurs potestatiu de reposició. El recurs extraordinari de revisió.  
Tema 13. El municipi. El terme municipal. La població. L'empadronament. Consideració especial de veí. Informació i participació ciutadana.  
Tema 14. Organització municipal: òrgans de l'ajuntament. Competències municipals.  
Tema 15. Ordenances i reglaments de les entitats locals. Naturalesa. Classes. Procediment d'elaboració i aprovació. Vigència.  
Tema 16. Els béns de les entitats locals. Règim d'utilització dels de domini públic. La concessió demanial.  
Tema 17. Personal al servei de l'administració local. La funció pública local: classes de funcionaris. El personal no funcionari al servei dels ens locals.  
Tema 18. Drets i deures dels funcionaris públics locals. Incompatibilitats.  
Tema 19. Les formes d'activitat de les entitats locals. La intervenció administrativa en l'activitat privada. Procediment d'atorgament de les llicències.  
Tema 20. Règim de funcionament dels òrgans col·legiats locals. Convocatòria i ordre del dia. Requisits de constitució. Votacions. Actes i certificacions d'acords.  
Tema 21. Hisendes locals. Els ingressos públics locals. Les ordenances fiscals.  
Temari específic.  
Tema 1. Evolució històrica de la legislació urbanística espanyola.  
Tema 2. El marc constitucional de distribució de competències entre l'estat i les comunitats autònomes. La legislació urbanística espanyola.  
Tema 3. La Llei 16/2005, de 30 de desembre, de la Generalitat, Urbanística Valenciana.  
Tema 4. Règim urbanístic de la propietat del sòl.  
Tema 5. Classificació del sòl.  
Tema 6. Instruments de planejament urbanístic en la legislació urbanística valenciana. Tipus de plans.  
Tema 7. Elaboració i aprovació dels plans en la en la legislació urbanística valenciana. Efectes comuns a la tramitació i aprovació dels plans.  
Tema 8. Execució del planejament en la legislació urbanística valenciana. L'execució dels programes d'actuació integrada. Execució d'actuacions aïllades.  
Tema 9. Els projectes d'urbanització.  
Tema 10. Disciplina urbanística. Llicències urbanístiques.  
Tema 11. Ordres d'execució d'obres de conservació.  
Tema 12. Situació de ruïna.  
Tema 13. Protecció de la legalitat urbanística. Les infraccions urbanístiques. Subjectes responsables. Sancions.  
Tema 14. La Llei 2/2006, de 5 de maig, de Prevenció de la Contaminació i Qualitat Ambiental, i el Decret 127/2006, de 15 de setembre, que desplega la Llei 2/2006.  
Tema 15. Procediment d'autorització ambiental integrada. Règim de la llicència ambiental.  
Tema 16. Règim de comunicació ambiental.  
Tema 17. Autorització d'inici de l'activitat i llicència d'obertura.  
Cosa que es fa pública perquè en prengueu coneixement i als efectes oportuns.  
Monforte del Cid, 9 de novembre de 2007.- L'alcaldessa, p. d., el primer tinent d'alcalde: José Manuel Cajal Ortega.